CELEX: 22005D0641
Language: lt
Date: 1114473600000
Title: 2005 m. balandžio 26 d. ES ir Izraelio asociacijos tarybos rekomendacija Nr. 1/2005, dėl EB ir Izraelio veiksmų plano įgyvendinimo

9.9.2005   
            
            
               LT
            
            
               Europos Sąjungos oficialusis leidinys
            
            
               L 233/52
            
         ES IR IZRAELIO ASOCIACIJOS TARYBOS REKOMENDACIJA Nr. 1/2005
   2005 m. balandžio 26 d.
   dėl EB ir Izraelio veiksmų plano įgyvendinimo
   (2005/641/EB)
   ES IR IZRAELIO ASOCIACIJOS TARYBA,
   atsižvelgdama į Europos ir Viduržemio jūros regiono susitarimą, įsteigiantį Europos Bendrijų bei jų valstybių narių ir Izraelio Valstybės asociaciją, ypač į jos 69 straipsnį,
   kadangi:
   
               (1)
            
            
               Europos ir Viduržemio jūros regiono susitarimas 69 straipsnyje numatyta Asociacijos tarybai suteikti įgaliojimus teikti rekomendacijas norint pasiekti susitarimo tikslus.
            
         
               (2)
            
            
               Kaip apibrėžta Europos ir Viduržemio jūros regiono susitarimo 79 straipsnyje, šalys imasi visų bendrų ar specialių priemonių, siekdamos įvykdyti šiame susitarime nurodytus įsipareigojimus, ir stebi, kad susitarime numatyti tikslai būtų pasiekti.
            
         
               (3)
            
            
               ES ir Izraelio veiksmų planu bus remiamasi įgyvendinant Europos ir Viduržemio jūros regiono susitarimą, šalims nustatant ir priimant konkrečius veiksmus, kuriais bus nurodoma tolesnė tokio įgyvendinimo eiga.
            
         
               (4)
            
            
               Veiksmų planu siekiama dviejų tikslų: pateikti konkrečias priemones, kad šalys įvykdytų Europos ir Viduržemio jūros regiono susitarime numatytus įsipareigojimus, ir pateikti platesnę programą tolesniam ES ir Izraelio santykių vystymui, siekiant pagerinti ekonominę integraciją ir stiprinti politinį bendradarbiavimą, remiantis bendrais Europos ir Viduržemio jūros regiono susitarime nustatytais tikslais.
            
         
               (5)
            
            
               Europos ir Viduržemio jūros regiono valstybių susitarimo šalys pritarė ES ir Izraelio veiksmų plano tekstui,
            
         PRIĖMĖ ŠIĄ REKOMENDACIJĄ:
   Vienintelis straipsnis
   Asociacijos taryba rekomenduoja, kad šalys įgyvendintų ES ir Izraelio veiksmų planą (1), kadangi tai padės pasiekti Europos ir Viduržemio jūros regiono susitarime nustatytus tikslus.
   
      Priimta Briuselyje, 2005 m. balandžio 26 d.
      
         
            Asociacijos tarybos vardu
         
         
            Pirmininkas
         
         S. SHALOM
         
      
   
   
      (1)  http://register.consilium.eu.int